CELEX: 62020TN0681
Language: fi
Date: 2020-11-13 00:00:00
Title: Asia T-681/20: Kanne 13.11.2020 – OC v. EUH

18.1.2021   
            
            
               FI
            
            
               Euroopan unionin virallinen lehti
            
            
               C 19/65
            
         
      Kanne 13.11.2020 – OC v. EUH
      (Asia T-681/20)
      (2021/C 19/70)
      Oikeudenkäyntikieli: ranska
      
         Asianosaiset
      
      
         Kantaja: OC (edustajat: asianajajat L. Levi ja A. Champetier)
      
         Vastaaja: Euroopan ulkosuhdehallinto (EUH)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että kanne otetaan tutkittavaksi ja että se on perusteltu
                  ja sen seurauksena
               
            
                  —
               
               
                  kumoamaan 27.1.2020 tehdyn päätöksen siltä osin kuin sillä hylättiin 27.9.2019 päivätty kantajan vahingonkorvausvaatimus
               
            
                  —
               
               
                  tarpeen mukaan kumoamaan 4.8.2020 tehdyn päätöksen siltä osin kuin sillä hylättiin 17.4.2020 päivätty kantajan valitus
               
            
                  —
               
               
                  määräämään vastaajan korvaamaan kantajan aineettomat ja taloudelliset vahingot, joiden määrät ovat kohtuuden mukaan arvioituina 20 000 euroa ja 580 000 euroa
               
            
                  —
               
               
                  velvoittamaan vastaajan korvaamaan kaikki oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste: Euroopan unionin virkamiehiin sovellettavien henkilösääntöjen 22a artiklan, EUH:n ennakoiden hoitajien tehtävistä ja vastuista annetun ohjeistuksen 3.3 artiklan, EUH:n rahoitustoimien tarkastuksesta vastaavaa henkilöstöä koskevan johtosäännön 3 artiklan ja unionin ulkoasioiden ja turvallisuuspolitiikan korkean edustajan päätöksen PROC HR(2011)008 2 artiklan rikkominen.
               
            
                  2)
               
               
                  Toinen kanneperuste: Huolenpitovelvollisuuden loukkaaminen. Kantaja katsoo, että hänen siirrostaan on päätetty noudattamatta toimien vastaavuutta koskevaa periaatetta ja että kyseessä olevan tapauksen olosuhteiden takia hänen siirtonsa ei ollut perusteltu yksikön edun perusteella.
               
            
                  3)
               
               
                  Kolmas kanneperuste: Kuulluksi tulemista koskevan oikeuden ja perusteluvelvollisuuden noudattamatta jättäminen sekä henkilötietojen suojan ja yksityiselämän kunnioittamista koskevan oikeuden noudattamatta jättäminen.